Tyrius Burjassot posa en escena la comèdia “Drama en la bolsería”
2025-07-24

Les portes del Saló d’Actes de la Casa de Cultura de Burjassot s’obriran aquest divendres, 9 de juny, a partir de les 18:30 hores. Serà de la mà grup de teatre de l’Associació de Mestresses de casa i Consumidors Tyrius del municipi que, dirigit per Vicente Gil, posaran en escena “Drama en la bolsería”, una obra original de Paco Barchino.

En aquesta ocasió, set actors i actrius es pujaran a l’escenari per a interpretar els diferents personatges de la divertida comèdia que s’ambienta en una tenda de roba regentada per una família; família en la qual és la dona qui porta la batuta de totes les decisions que es prenen a casa, fins a les que tenen a veure amb el nuvi de la seua filla.

Amb una boja i divertidíssima posada en escena, tots els presents riuran de valent amb totes les situacions a les quals ha de fer front aquesta peculiar família.